《壬辰正月胡子持孙平叔刘正仲诸友於雁苍建赤》
宋代·舒岳祥

句读从朱老，经书本释翁。
於蓝青所出，他石玉堪攻。
文启吾乡秀，心知百代崇。
推尊非苟合，议论自难同。
名节道乡峻，词章淮海雄。
诸公交赞誉，此老定磨礲。
旧祀儒宫侧，新祠佛寺东。
开山犹别子，传钵许宗风。
俎豆干戈后，诗书煨烬中。
千年期勿坏，印印此心通。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。